	PRAVILNIK

O ODREĐIVANJU PODRUČJA SA OTEŽANIM USLOVIMA RADA U POLJOPRIVREDI

("Sl. glasnik RS", br. 3/2010)


Član 1 

Ovim pravilnikom određuju se područja sa otežanim uslovima rada u poljoprivredi, za period od tri godine. 

Član 2 

Područja sa otežanim uslovima rada u poljoprivredi su područja kod kojih zbog prirodnih, socijalnih ili zakonskih ograničenja ne postoje uslovi za intenzivan razvoj poljoprivredne proizvodnje. 

Područja iz stava 1. ovog člana su područja na teritoriji opštine, odnosno grada ako: 

1) se nalaze na prosečnoj nadmorskoj visini preko 500 metara; 

2) se nalaze na području nacionalnih parkova sa preko 15% svoje teritorije, zbog čega postoje zakonska ograničenja za obavljanje poljoprivredne proizvodnje; 

3) su ekonomski nerazvijeni - broj zaposlenih manji od 100 na 1000 stanovnika. 

Član 3 

Opštine, odnosno gradovi koji pripadaju područjima sa otežanim uslovima rada u poljoprivredi su: Arilje, Babušnica, Bajina Bašta, Bela Palanka, Beočin, Bosilegrad, Brus, Bujanovac, Čajetina, Crna Trava, Dimitrovgrad, Doljevac, Gadžin Han, Golubac, Irig, Ivanjica, Kladovo, Kosjerić, grad Kraljevo, Kuršumlija, Majdanpek, Malo Crniće, Medveđa, Nova Varoš, grad Novi Pazar, Opovo, Pirot, Preševo, Priboj, Prijepolje, Raška, Ražanj, Sjenica, Sokobanja, Sremski Karlovci, Surdulica, Svrljig, Trgovište, Tutin, grad Užice, Vladičin Han, Vlasotince, grad Vranje i Žabari. 

Član 4 

Danom stupanja na snagu ovog pravilnika prestaje da važi Pravilnik o utvrđivanju spiska opština koje pripadaju marginalnom području ("Službeni glasnik RS", broj 21/09). 

Član 5 

Ovaj pravilnik stupa na snagu osmog dana od dana objavljivanja u "Službenom glasniku Republike Srbije". 
